CELEX: 32014L0011
Language: lt
Date: 1382054400000
Title: 2013 m. spalio 18 d. Komisijos deleguotoji direktyva 2014/11/ES, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama naudoti šešiavalentį chromą šarminių metalų tiekikliuose, naudojamuose katodams rentgeno vaizdo stiprintuvuose suformuoti, iki 2019 m. gruodžio 31 d. ir rentgeno sistemų, pateiktų ES rinkai iki 2020 m. sausio 1 d. , atsarginėse dalyse  Tekstas svarbus EEE

9.1.2014   
            
            
               LT
            
            
               Europos Sąjungos oficialusis leidinys
            
            
               L 4/65
            
         KOMISIJOS DELEGUOTOJI DIREKTYVA 2014/11/ES
   2013 m. spalio 18 d.
   kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama naudoti šešiavalentį chromą šarminių metalų tiekikliuose, naudojamuose katodams rentgeno vaizdo stiprintuvuose suformuoti, iki 2019 m. gruodžio 31 d. ir rentgeno sistemų, pateiktų ES rinkai iki 2020 m. sausio 1 d., atsarginėse dalyse
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:
   
               (1)
            
            
               Direktyva 2011/65/ES draudžiama šešiavalentį chromą naudoti rinkai teikiamoje elektros ir elektroninėje įrangoje;
            
         
               (2)
            
            
               šešiavalentis chromas naudojamas šarminių metalų tiekikliuose, naudojamuose katodams rentgeno vaizdo stiprintuvuose suformuoti. Šiuo metu nėra jokių perspektyvių galimybių tokių fotokatodų gamybos procese nenaudoti šešiavalenčio chromo, nes pakaitalai ir alternatyvios technologijos yra nepakankamai patikimos arba neaprėpia viso produkto paklausos spektro;
            
         
               (3)
            
            
               tam tikra gaminant fotokatodą naudojamo šešiavalenčio chromo dalis neišvengiamai lieka rinkai tiekiamo produkto viduje;
            
         
               (4)
            
            
               Direktyvą 2011/65/ES reikėtų atitinkamai iš dalies pakeisti,
            
         PRIĖMĖ ŠIĄ DIREKTYVĄ:
   1 straipsnis
   Direktyvos 2011/65/ES IV priedas iš dalies keičiamas kaip nurodyta šios direktyvos priede.
   2 straipsnis
   1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip per šešis mėnesius nuo jos įsigaliojimo. Jos nedelsdamos pateikia Komisijai tų teisės aktų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.
   
      Priimta Briuselyje 2013 m. spalio 18 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 174, 2011 7 1, p. 88.
   
      PRIEDAS
      Į Direktyvos 2011/65/ES IV priedą įrašomas toks 30 punktas:
      
                  „30.
               
               
                  Šešiavalentis chromas šarminių metalų tiekikliuose, naudojamuose katodams rentgeno vaizdo stiprintuvuose suformuoti, iki 2019 m. gruodžio 31 d. ir rentgeno sistemų, pateiktų ES rinkai iki 2020 m. sausio 1 d., atsarginėse dalyse.“